**LĪGUMS**

**Par apliecinājuma kartes “Auto stāvlaukuma pārbūve Stacijas ielā 63, zemes gabalā ar kadastra Nr.05000014811, Daugavpilī” izstrādi**

Daugavpils 2017.gada 31.janvārī

**Daugavpils pilsētas pašvaldības iestāde “Komunālās saimniecības pārvalde”**, reģistrācijas Nr.90009547852, juridiskā adrese: Saules iela 5a, Daugavpils, LV-5401, tās **vadītāja Aivara Pudāna** personā, kurš darbojas uz iestādes nolikuma pamata, un

**Sabiedrība ar ierobežotu atbildību “Cerva”**, reģistrācijas Nr.41503050131, juridiskā adrese: Rīgas iela 70A-7, Daugavpils, LV-5401, tās **valdes priekšsēdētājas ar tiesībām pārstāvēt kapitālsabiedrību atsevišķi Tatjanas Koroles** personā,

pamatojoties uz Daugavpils pilsētas domes iepirkuma komisijas 2017.gada 24.janvāra lēmumu (iepirkumu komisijas sēdes protokols Nr.4) iepirkuma “Būvniecības ieceres dokumentācijas izstrāde un autoruzraudzība Daugavpils pilsētas pašvaldības iestāžu vajadzībām”, identifikācijas Nr.DPD 2016/168, iepirkuma priekšmeta 2.daļā “Apliecinājuma kartes „Auto stāvlaukuma pārbūve Stacijas ielā 63, zemes gabalā ar kadastra Nr.05000014811, Daugavpilī” izstrādāšana un autoruzraudzība” noslēdza šādu Līgumu:

1. **LĪGUMĀ LIETOTIE TERMINI**
2. **Pasūtītājs** – Daugavpils pilsētas pašvaldības iestāde “Komunālās saimniecības pārvalde”, reģistrācijas Nr.90009547852, juridiskā adrese: Saules iela 5a, Daugavpils, LV-5401.
3. **Projektētājs** – sabiedrība ar ierobežotu atbildību “Cerva”, reģistrācijas Nr.41503050131, juridiskā adrese: Rīgas iela 70A-7, Daugavpils, LV-5401.
4. **Līgums** – šis, starp Pusēm noslēgtais līgums.
5. **Puse/Puses** – Pasūtītājs vai Projektētājs vai abi kopā.
6. **Objekts** – auto stāvlaukums Stacijas ielā 63, Daugavpilī, zemes gabalā ar kadastra Nr.05000014811.
7. **Projektēšanas darbi** – apliecinājuma kartes izstrādāšana un saskaņošana ar Līgumā un tā pielikumos un spēkā esošos normatīvos aktos minētajām valsts institūcijām un citām personām, un nodošana Pasūtītājam saskaņā ar šo Līgumu, Tehnisko specifikāciju (1.pielikums) un citiem Līguma pielikumiem un spēkā esošiem normatīviem aktiem.
8. **Būvniecības iecere** – auto stāvlaukuma pārbūve.
9. **Būvniecības ieceres dokumentācija** – dokumentu kopums, kas satur grafiskos dokumentus, teksta dokumentus, aprēķinus un citu informāciju par Būvniecības ieceri Objektā.
10. **Apliecinājuma karte** – Būvniecības ieceres Objektā īstenošanai nepieciešamo grafisko un teksta dokumentu kopums.
11. **Autoruzraudzība** – kontrole, ko Projektētājs veic pēc Projektēšanas darbu pabeigšanas līdz Būvniecības ieceres īstenošanai Objektā atbilstoši Apliecinājuma kartei uz atsevišķa līguma pamata.
12. **Trūkumi** – defekti un/vai neatbilstības spēkā esošos normatīvajos aktos noteiktajām prasībām (arī neatbilstība Eiropas Savienības normatīvos noteiktajām kvalitātes prasībām, kas saistošas Latvijas Republikā) vai citām Līguma un tā pielikumos noteiktajām prasībām, tajā skaitā nepilnības Apliecinājuma kartē, kā rezultātā ir aizkavēti vai ierobežoti būvdarbi Objektā, vai pilnvērtīga Objekta ekspluatācija tā paredzētajai funkcijai, kā arī kompetentu institūciju norādītās neprecizitātes un/vai defekti un citi trūkumi.
13. **Autortiesību objekts** - saskaņā ar šo Līgumu Projektētāja veiktā darba rezultātā radītā Apliecinājuma karte un citi materiālie objekti.
14. **Līguma summa** – Līguma norādītā kopējā summa bez PVN, kuru Pasūtītājs samaksās Projektētājam par pilnā apjomā un noteiktos termiņos veiktiem Projektēšanas darbiem, izņemot autoruzraudzību. Līguma summa ietver visus izdevumus un atlīdzību (t.sk. autoratlīdzību), kāda Projektētājam pienākas sakarā ar pilnīgu un pienācīgu Līgumā noteikto saistību izpildi, t.sk. transporta un sakara līdzekļu izmaksas, darbu organizācijas izmaksas, nodokļus un citas izmaksas, kuras saistītas ar līgumsaistību izpildi, t.sk. visas iespējamās izmaksas, kas varētu rasties Projektētājam, Pasūtītājam apturot Līguma darbību.
15. **PVN –** pievienotās vērtības nodoklis.
16. **Apliecinājuma kartes pieņemšanas un nodošanas akts** - pieņemšanas - nodošanas akts, ar kuru Pasūtītājs pieņem un Projektētājs nodod Apliecinājuma karti.
17. **Līguma saistību izpildes garantija –** Latvijas Republikā vai citā Eiropas Savienības vai Eiropas Ekonomiskās zonas dalībvalstī, vai Pasaules Tirdzniecības organizācijas dalībvalstī reģistrētas kredītiestādes, kas ir tiesīga veikt darbību Latvijas Republikā vai apdrošināšanas sabiedrības izsniegta līguma saistību izpildes garantija 10% (desmit procentu) apmērā no līguma summas. Kredītiestādes/apdrošināšanas sabiedrības garantijas saturam jāatbilst Līguma nosacījumiem un tajā nevar tikt iekļauti papildus ierobežojumi.
18. **Nepārvarama vara -** notikumi, kuri iziet ārpus Pušu kontroles un atbildības (dabas katastrofas, ūdens plūdi, ugunsgrēks, zemestrīce un citas stihiskas nelaimes, kā arī karš un karadarbība, streiki, Latvijas valsts institūciju, kā arī pašvaldību institūciju pieņemtie normatīvie akti un norādījumi un citi apstākļi, kas neiekļaujas Pušu iespējamās kontroles robežās u.c.).
19. **LĪGUMA PRIEKŠMETS**
	1. Pasūtītājs uzdod un Projektētājs apņemas Līgumā noteiktajā kārtībā un termiņos veikt Projektēšanas darbus – saņemt Daugavpils pilsētas domes Būvvaldes akceptu Apliecinājuma kartē par Būvniecības ieceri, izstrādāt Apliecinājuma karti un saskaņot to ar Līgumā un tā pielikumos un spēkā esošos normatīvos aktos minētajām valsts institūcijām un citām personām, un nodot Apliecinājuma karti Pasūtītājam saskaņā ar Līgumu, Tehnisko specifikāciju (1.pielikums), Finanšu piedāvājumu (2.pielikums), Tāmi (3.pielikums), Kalendāro grafiku (4.pielikums), Galvenā būvprojektēšanas personāla sarakstu (5.pielikums), Līguma saistību izpildes garantijas noteikumiem (6.pielikums) un spēkā esošiem normatīviem aktiem.
	2. Pasūtītājs apņemas samaksāt Projektētājam par Apliecinājuma kartes izstrādi atbilstoši šī Līguma nosacījumiem.
	3. Pasūtītājs un Projektētājs par Autoruzraudzības pakalpojumiem noslēdz atsevišķu līgumu par summu saskaņā ar Finanšu piedāvājumu (autoruzraudzības darbu summa) – 300,00 EUR /*trīs simti euro 00 centi*/.
	4. Pasūtītājam ir tiesības neslēgt autoruzraudzības līgumu, neuzņemoties nekādas saistības pret Projektētāju par iespējamām kompensācijām, zaudējumu segšanu u.tml.
20. **LĪGUMA SUMMA UN SAMAKSAS KĀRTĪBA**
	1. Atbilstoši Projektētāja Finanšu piedāvājuma būvprojektēšanas darbu summai un Tāmei, par kvalitatīvu un pilnīgu Līgumā noteikto Projektēšanas darbu veikšanu, kopējā Līguma summa ir 2850,00 EUR /*divi tūkstoši astoņi simti piecdesmit euro 00 centi*/. Papildus Līguma summai Pasūtītājs aprēķina un maksā PVN atbilstoši spēkā esošajiem normatīvajiem aktiem.
	2. Samaksa tiks veikta atsevišķi pa posmiem attiecīgi pēc konkrētā posma izpildes:
		1. 1.starpmaksājums 30 % apmērā no Līguma summas pēc 1.starpziņojuma iesniegšanas;
		2. gala maksājums 70 % apmērā no Līguma summas pēc Daugavpils pilsētas domes Būvvaldē saskaņotas Apliecinājuma kartes iesniegšanas.
	3. Līguma summā ir ietvertas Apliecinājuma kartes izstrādei un izstrādes organizācijai nepieciešamās, izejas materiālu, tehnisko noteikumu, saskaņojumu un informācijas vākšanas, uzmērīšanas, apsekošanas, transporta, apdrošināšanas un nodokļiem nepieciešamās izmaksas, izpētes darbi, kā arī izmaksas darbiem, kas nav tieši iekļauti šajā Līgumā un tā pielikumos, bet kuru izpildes vai pielietojuma nepieciešamība izriet no Objekta rakstura un/vai apjoma, un kuru izpilde vai pielietojums var būt nepieciešams, lai izstrādātu un saskaņotu kvalitatīvu Apliecinājuma karti.
	4. Pasūtītājspar katru posmu apmaksu Projektētājam veic 30 (trīsdesmit) kalendāro dienu laikā no attiecīga posma Projektēšanas darbu izpildes, attiecīga posma pieņemšanas un nodošanas aktas abpusējas parakstīšanas un Projektētāja sagatavota Līguma noteikumiem atbilstoša rēķina saņemšanas.
	5. Par rēķina samaksas dienu tiek uzskatīta diena, kad Pasūtītājs ir pārskaitījis naudu uz Projektētāja norādīto bankas norēķinu kontu.
	6. Gadījumā, ja Līguma darbības laikā tiek ieviestas izmaiņas Latvijas Republikas normatīvajos aktos par nodokļu likmēm un Latvijas Republikas nacionālās valūtas nomaiņu, tad nodokļu apmērs un valūta tiek pārrēķināti un kārtējie rēķini tiek izrakstīti, ievērojot Latvijas Republikā attiecīgajā brīdī spēkā esošos normatīvos aktus.
21. **LĪGUMA IZPILDES TERMIŅI**
	1. Projektētājs apņemas 4(četru) mēnešulaikā no šī Līguma stāšanās dienas izpildīt Līguma 2.1.punktā minētos Projektēšanas darbus. Projektēšanas darbu izpildes termiņā tiek iekļauti sekojoši termiņi:
		1. iesniegt 1.starpziņojumu (skice) 2 (divu) mēnešu laikā no līguma abpusējas parakstīšanas dienas;
		2. Apliecinājuma kartes izstrādes kopējais termiņš ar saskaņošanu Daugavpils pilsētas domes Būvvaldē 4 (četru) mēnešu laikā no līguma abpusējas parakstīšanas dienas.
	2. Līguma 2.1.punktā minētie Projektēšanas darbi ir izpildīti, kad ir parakstīts abpusēji parakstīts Apliecinājuma kartes pieņemšanas un nodošanas akts.
	3. Līguma 4.1.punktā minētā Projektēšanas darbu izpildes termiņā netiek ieskaitīts laiks, kas nepieciešams saskaņošanai ar zemes īpašniekiem un/vai valsts iestādēm;
	4. Pasūtītājam ir tiesības apturēt Līguma izpildi jebkurā brīdī, ja tam ir pamatots iemesls.
22. **PUŠU PIENĀKUMI UN TIESĪBAS**
	1. Projektētāja pienākumi:
		1. nodrošināt, ka Līguma 2.punktā minētos Projektēšanas darbus veic augsti kvalificēti un attiecīgajā jomā sertificēti speciālisti;
		2. apsekot Objektu dabā;
		3. pieprasīt un saņemt tehniskos un īpašos noteikumus, ja tas noteikts attiecīgās jomas normatīvajos aktos, un attiecīgo objektu un inženiertīklu īpašnieku tehniskos nosacījumus, ja būvniecība skar objektu un inženiertīklu ekspluatācijas aizsargjoslas;
		4. ja nepieciešams, precizēt un saskaņot ar Pasūtītāju projektēšanas uzdevumu, kas kļūst par Līguma pielikumu;
		5. ierosināt Būvniecības ieceri Daugavpils pilsētas domes Būvvaldē;
		6. izstrādāt Apliecinājuma karti atbilstoši spēkā esošajiem normatīvajiem aktiem un šī Līguma noteikumiem un tā pielikumiem.
		7. Apliecinājuma karti izstrādāt tā, lai tā atbilstu visu nepieciešamo iekārtu uzstādīšanas un to pareizas, efektīvas darbības vajadzībām, lai Apliecinājuma kartes risinājumi būtu ekonomiski, savstarpēji piemēroti un atbilstoši funkcionētu pēc būvdarbu pabeigšanas Objektā un būvdarbu nodošanas Pasūtītājam;
		8. pirms Apliecinājuma kartes iesniegšanas saskaņošanai Pasūtītājam un Daugavpils pilsētas domes Būvvaldei, saskaņot Apliecinājuma karti ar citām Līgumā un normatīvos aktos noteiktām valsts institūcijām un citām personām;
		9. pirms Apliecinājuma kartes iesniegšanas saskaņošanai Daugavpils pilsētas domes Būvvaldē, saskaņot Apliecinājuma karti ar Pasūtītāju. Ja Pasūtītājs konstatē izstrādātajā Apliecinājuma kartē kādus Trūkumus, Pasūtītājs izsniedz Projektētājam Apliecinājuma karti atpakaļ kopā ar rakstiski noformētu pretenziju. Projektētājs par saviem līdzekļiem novērš Pasūtītāja pretenzijā norādītos Trūkumus un iesniedz Apliecinājuma karti atkārtoti Pasūtītājam saskaņošanai šajā punktā noteiktajā kārtībā. Trūkumu novēršanai nepieciešamais laiks nedod Projektētājam tiesības uz Līgumā minēto Projektēšanas darbu izpildes termiņa pagarinājumu. Par Apliecinājuma kartes nodošanu Pasūtītājam saskaņošanai un par izskatītas Apliecinājuma kartes nodošanu Projektētājam, Pasūtītājs un Projektētājs paraksta Apliecinājuma kartes nodošanas un pieņemšanas aktu;
		10. saskaņot Apliecinājuma karti Daugavpils pilsētas domes Būvvaldē. Daugavpils pilsētas domes Būvvaldes saskaņojumu apliecina Būvvaldes atzīme Apliecinājuma kartē par Būvniecības ieceres akceptu;
		11. nodot Pasūtītājam Daugavpils pilsētas domes Būvvaldē saskaņotu Apliecinājuma kartes oriģinālu papīra formātā 5 (piecos) eksemplāros, kā arī elektroniskā datu nesējā PDF, DWG formātos 2 (divos) eksemplāros. Būvdarbu apjomu pilns saraksts jāiesniedz atsevišķā elektroniskā datu nesējā;
		12. ne retāk kā 2 (divas) reizes mēnesī organizēt, vadīt un protokolēt Projektētāja un Pasūtītāja pārstāvju kopīgas sanāksmes, kurās tiek risināti ar šī Līguma saistību izpildi saistītie jautājumi. Protokolā fiksētie lēmumi un norādījumi Projektētājam ir saistoši;
		13. par saviem līdzekļiem novērst Apliecinājuma kartē atklātos Trūkumus, t.sk., Objekta būvdarbu un to garantijas laikā, novēršot Apliecinājuma kartes dokumentācijā pieļautās nepilnības un kļūdas un izstrādājot papildus rasējumus Pasūtītāja norādītajā termiņā;
		14. ja Pasūtītājs pieaicina ekspertus Apliecinājuma kartes ekspertīzes veikšanai un Apliecinājuma kartes ekspertīzes rezultātā Pasūtītājs saņem negatīvu atzinumu par Projektētāja izstrādāto Apliecinājumu, Projektētājs novērš eksperta atzinumā norādītos trūkumus par saviem līdzekļiem un sedz Pasūtītāja izdevumus, kas saistīti ar atkārtotas ekspertīzes veikšanu. Šis pienākums ir spēkā līdz pozitīva ekspertīzes atzinuma saņemšanai. Trūkumu novēršanai nepieciešamais laiks nedod Projektētājam tiesības uz Līgumā minētā Projektēšanas darbu izpildes termiņa pagarinājumu.
	2. Pasūtītāja pienākumi:
		1. nodrošināt piekļuvi un iespēju strādāt Objektā;
		2. Projektēšanas darbu izpildes laikā sniegt precizējumus un papildinājumus Apliecinājuma kartei noteiktajās prasībās, ja tas būtiski nemaina kopējo Projektēšanas darbu gaitu. Projektētājam Pasūtītāja sniegtie precizējumi un papildinājumi ir saistoši;
		3. pēc Projektētāja pieprasījuma iesniegt Projektētājam Pasūtītāja rīcībā esošo un Projektētāja pieprasīto informāciju par Apliecinājuma kartei izvirzītajām prasībām, kā arī visu citu dokumentāciju, kas ir Pasūtītāja rīcībā un nepieciešama Līguma izpildes nodrošināšanai, un kurus saskaņā ar šo Līgumu Projektētājam nav pienākums izstrādāt un/vai saņemt pašam;
		4. veikt samaksu par Līguma 2.punktā minētajiem Projektēšanas darbiem Līgumā noteiktajā kārtībā.
	3. Pasūtītājs ir tiesīgs iesniegt Projektētājampretenzijas par Trūkumiem Apliecinājuma kartē pēc Apliecinājuma kartes pieņemšanas no Projektētāja un arī visā būvdarbu gaitā. Pasūtītāja iesniegtās pretenzijas Projektētājam ir saistošas.
	4. Pasūtītājs ir tiesīgs pieaicināt ekspertus Apliecinājuma kartes ekspertīzes veikšanai.
	5. Pasūtītājs ir tiesīgs apturēt Līguma 2.punktā minētos Projektēšanas darbus, par to rakstiski paziņojot Projektētājam.
	6. Parakstot šo Līgumu, Pasūtītājs pilnvaro Projektētāju pārstāvēt Pasūtītāju visās iestādēs un kapitālsabiedrībās, lai vāktu un sagatavotu Apliecinājuma kartes izstrādāšanai nepieciešamo dokumentāciju, saņemtu un pieprasītu tehniskos un īpašos noteikumus, ierosinātu būvniecību, saņemtu Daugavpils pilsētas domes Būvvaldes akceptu Apliecinājuma kartē par Būvniecības ieceri un saskaņotu Apliecinājuma karti ar normatīvos aktos un Līgumā noteiktām institūcijām un citām personām.
23. **AUTORTIESĪBAS**
	1. Saskaņā ar šo Līgumu Projektētāja Projektēšanas darbu rezultātā radītie materiālie objekti un visi augļi gan to materiālajā, gan intelektuālajā nozīmē ir autortiesību objekts un to aizsargā Autortiesību likums un citi Latvijas Republikā spēkā esošie normatīvie akti.
	2. Apliecinājuma karte kā autortiesību objekts ir uzskatāms par vienpersonisku Pasūtītāja īpašumu. Projektētājam ir pienākums Apliecinājuma karti nodot Pasūtītājam. Projektētājs nav tiesīgs Apliecinājuma karti izmantot ar Līgumu nesaistītiem mērķiem bez iepriekšējas rakstiskas Pasūtītāja piekrišanas.
	3. Projektētājs ir atbildīgs par jebkuriem autortiesību vai patenta tiesību aizskārumiem vai cita veida intelektuālā īpašuma aizskārumiem, kas varētu rasties sakarā ar Apliecinājuma kartes izstrādi vai radītā tās turpmāku izmantošanu.
	4. Projektētājs maksā Pasūtītājam jebkādu zaudējumu atlīdzību par autortiesību pārkāpumiem, kuri ir radušies Pasūtītājam Projektētāja darbības vai bezdarbības dēļ.
24. **APDROŠINĀŠANA UN GARANTIJA**
	1. Projektētājs uz sava rēķina uzņemas noslēgt atbildīgā Apliecinājuma kartes izstrādes atbildīgā vadītāja profesionālās civiltiesiskās atbildības apdrošināšanu Ministru kabineta 2014.gada 19.augusta noteikumiem Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” noteiktajā kārtībā un apmērā.
	2. Projektētājs 5 (piecu) darba dienu laikā no Līguma abpusējas parakstīšanas dienas iesniedz Pasūtītājam atbildīgā Apliecinājuma kartes izstrādes vadītāja profesionālās civiltiesiskās atbildības apdrošināšanu par apdrošināšanas summu 100 % no piedāvājuma (līguma) summas par projektēšanas un ar to saistīto pakalpojumu veikšanu.
	3. Atbildīgā Apliecinājuma kartes izstrādes vadītāja profesionālās civiltiesiskās atbildības apdrošināšanas līgumu Projektētājs uztur spēkā no Projektēšanas darbu sākuma līdz izstrādātas Apliecinājuma kartes nodošanai Pasūtītājam un izpildīto darbu akta par nodošanu Pasūtītājam parakstīšanai un no akta par objekta pieņemšanu ekspluatācijā apstiprināšanas dienai līdz Apliecinājuma kartes (būvdarbu) garantijas termiņa beigām.
	4. Projektētājs 5 (piecu) darba dienu laikā pēc Līguma abpusējas parakstīšanas dienas iesniedz Pasūtītājam kredītiestādes vai apdrošinātāja izsniegtu Līguma saistību izpildes noteikumiem atbilstošu Līguma saistību izpildes garantiju 10% (desmit procentu) apmērā no kopējās Līguma summas.
	5. Līguma saistību izpildes garantiju Pasūtītājs ir tiesīgs izmantot, lai kompensētu Projektētāja saistību neizpildes rezultātā Pasūtītājam nodarītos zaudējumus vai lai ieturētu līgumsodu.
	6. Līguma saistību izpildes garantija ir spēkā no tās izdošanas datuma līdz izstrādātas Apliecinājuma kartes nodošanai Pasūtītājam un izpildīto darbu akta par nodošanu Pasūtītājam parakstīšanai.
25. **PUŠU ATBILDĪBA UN LĪGUMSODS**
	1. Puses ir savstarpēji atbildīgas par līgumsaistību neizpildi vai nepienācīgu izpildi, kā arī atbild par otrai Pusei šajā sakarā radušos zaudējumu atlīdzību.
	2. Ja Pasūtītājs savas vainas dēļ kavē Līguma noteikto apmaksas termiņu, Projektētājam ir tiesības pieprasīt no Pasūtītāja līgumsodu 0,5% (nulle komats piecu procentu) apmērā no savlaicīgi neveiktā maksājuma summas par katru nokavēto attiecīgā termiņa dienu, bet ne vairāk kā 10% (desmit procenti) no savlaicīgi neveiktā maksājuma summas.
	3. Pasūtītājs ir tiesīgs pieprasīt Projektētājam maksātApliecinājuma kartes Trūkumu dēļ Pasūtītājam radīto papildus izmaksu un zaudējumu atlīdzību, kas var rasties palielinoties Apliecinājuma kartes realizācijas laikam, palielinoties būvdarbu apjomam, palielinoties būvdarbu izmaksām un citos gadījumos.
	4. Pasūtītājam ir tiesības pieprasīt Projektētājam maksāt līgumsodu EUR 100,00 (viens simts *euro* un 00 centi) par katru gadījumu, ja:
		1. Projektētājs neorganizē un/vai tā pārstāvis nepiedalās Projektētāja un Pasūtītāja kopīgās sanāksmēs, kurās tiek risināti ar Līguma izpildi saistītie jautājumi, un/vai Projektētājs nepilda šo sanāksmju lēmumus, kuri fiksēti protokolos;
		2. Projektētājs Līgumā noteiktajā kārtībā neiesniedz Līguma 7.2. un/vai 7.4.punktā minētos dokumentus vai savlaicīgi nepagarina iepriekšminētos dokumentus, vai neiesniedz jaunus dokumentus, gadījumos, ja Līguma izpildes laikā iesniegtie Līguma 7.2. un/vai 7.4.punktā minētie dokumenti zaudēja spēku;
		3. Projektētājs nepilda vai nepienācīgi pilda citas Līgumā noteiktās saistības.
	5. Pasūtītājam ir tiesīgs ieturēt Līguma saistības izpildes garantijas summu pilnā apmērā, ja:
		1. ja Projektētājs kavē Līguma 4.1.punktā minēto Projektēšanas darbu izpildes gala termiņu;
		2. ja Pasūtītājs pirms termiņa izbeidz Līgumu saskaņā ar Līguma 12.4.1.apakšpunktu.
	6. Pasūtītājam ir tiesības ieturēt Projektētājam aprēķinātu līgumsodu no Projektētājam saskaņā ar Līgumu maksājamām naudas summām vai no Līguma saistību izpildes garantijas.
	7. Līgumsoda samaksa neatbrīvo Puses no Līgumā paredzēto saistību turpmākas pildīšanas, izņemot Līguma 8.5.punktā minēto gadījumu, un neizslēdz pienākumu atlīdzināt zaudējumus.
	8. Projektētājs atbild par zaudējumiem, ko tas ar savu prettiesisku darbību vai bezdarbību nodarījis Pasūtītājam vai trešajām personām.
	9. Projektētājs ir atbildīgs par tā piesaistīto apakšuzņēmēju Projektēšanas darbu izpildi atbilstoši Līguma noteikumiem un par zaudējumiem, ko Līguma izpildē iesaistītie apakšuzņēmēji ar savu prettiesisko darbību vai bezdarbību ir nodarījuši Pasūtītājam un trešajām personām. Projektētājs ir atbildīgs par visu saistību izpildi pret apakšuzņēmēju, tajā skaitā samaksas veikšanu.
26. **NEPĀRVARAMA VARA**
	1. Puse tiek atbrīvota no atbildības par pilnīgu vai daļēju Līgumā paredzēto saistību neizpildi, ja šāda neizpilde ir notikusi Nepārvaramas varas apstākļu iestāšanās rezultātā pēc Līguma spēkā stāšanās dienas, kuru nebija iespējams ne paredzēt, ne novērst.
	2. Pusei, kas nokļuvusi Nepārvaramas varas apstākļos, nekavējoties, rakstiski jāinformē par to otra Puse un, ja tas ir iespējams, ziņojumam jāpievieno izziņa, kuru izsniegušas kompetentas iestādes un kura satur Nepārvaramas varas apstākļu apstiprinājumu un raksturojumu.
	3. Ja Nepārvaramas varas apstākļu dēļ Līguma saistības netiek pildītas ilgāk par 3 (trīs) mēnešiem, katrai Pusei ir tiesības izbeigt Līgumu, par to rakstveidā brīdinot otru Pusi vismaz 15 (piecpadsmit) dienas iepriekš. Šajā gadījumā Puse nevar prasīt atlīdzināt zaudējumus, kas radušies Līguma izbeigšanas rezultātā.
	4. Par zaudējumiem, kas radušies Nepārvaramas varas apstākļu dēļ, neviena no Pusēm atbildību nenes, ja Puse ir informējusi otru Pusi atbilstoši Līguma 14.2.punktam.
	5. Par Nepārvaramas varas apstākli nav uzskatāms:
		1. Projektētāja darbinieku un citu Projektētāja iesaistīto personu saistību neizpilde, nesavlaicīga vai nepienācīga izpilde;
		2. apstāklis, kad Projektētājam vai tā nodarbinātajiem būvspeciālistiem vairs nav spēkā esoši sertifikāti vai patstāvīgās prakses tiesības, kas nepieciešamas Līgumā paredzēto saistību izpildei.
27. **STRĪDI**
	1. Visi strīdi, kas rodas šī Līguma sakarā, vispirms tiek risināti Pušu savstarpējās sarunās, ja sarunās strīdu atrisināt neizdodas, tad jebkurš strīds, domstarpība vai prasība, kas izriet no šī Līguma, tiks izšķirts Latvijas Republikas tiesā, piemērojot Latvijas Republikā spēkā esošos normatīvos aktus.
	2. Ja sakarā ar Līgumu vai tā izpildi, kāda no Pusēm ir iesniegusi prasību tiesā, tas nav pamats Uzņēmējam pārtraukt Projektēšanas darbu veikšanu, kā arī Pasūtītājam aizturēt maksājumus vai kā citādi Pusēm nepildīt tos pienākumus, kuri tieši nav saistīti ar strīdu, izņemot ja šāda Līguma izpildes pārtraukšana vai maksājuma aizturēšana noteikta Līgumā.
28. **KONFIDENCIALITĀTE**
	1. Projektētājs apņemas ievērot konfidencialitāti, tajā skaitā:
		1. nodrošināt Līgumā minētās informācijas neizpaušanu, tajā skaitā no trešo personu puses, kas piedalās vai ir iesaistītas Līguma izpildē;
		2. aizsargāt, neizplatīt un bez iepriekšējas Pasūtītāja rakstiskas atļaujas saņemšanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par Pasūtītāja darbību, kas kļuvusi Projektētājam pieejama Līguma izpildes gaitā.
	2. Pasūtītājs apņemas ievērot konfidencialitāti  un bez Projektētāja rakstiskas atļaujas saņemšanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu, kurus pirms šā Līguma noslēgšanas Projektētājs ir noteicis kā komercnoslēpumu un attiecīgi par to pirms Līguma noslēgšanas ir informējis Pasūtītāju. Jebkurā gadījumā, Projektētājs nevar noteikt par komercnoslēpumu Līguma priekšmetu un tā izpildes rezultātu.
	3. Konfidencialitātes ierobežojumi neattiecas uz publiski pieejamu un vispārzināmu informāciju, kā arī uz informāciju, kuru saskaņā ar Līguma noteikumiem ir paredzēts darīt zināmu trešajām personām vai kas saskaņā ar normatīviem aktiem tiek klasificēta kā vispārpieejama informācija.
	4. Konfidencialitātes noteikumi neattiecas uz gadījumiem, kad informāciju pieprasa valsts vai pašvaldību iestādes un kurām šādas tiesības ir noteiktas Latvijas Republikas normatīvajos aktos.
	5. Puses vienojas, ka konfidencialitātes noteikumu neievērošana ir rupjš Līguma pārkāpums, kas cietušajai Pusei dod tiesības prasīt no vainīgās Puses konfidencialitātes noteikumu neievērošanas rezultātā radušos zaudējumu atlīdzināšanu.
	6. Šī Līguma nodaļas noteikumiem nav laika ierobežojuma un uz to neattiecas Līguma darbības termiņš.
29. **LĪGUMA SPĒKĀ STĀŠANĀS, GROZĪŠANA UN IZBEIGŠANA**
	1. Līgums stājas spēkā dienā, kad Līgumu ir parakstījušas abas Puses un tas ir reģistrēts Pasūtītāja lietvedībā, un ir noslēgts uz laiku līdz Pušu saistību pilnīgai izpildei. Līguma abpusējas parakstīšanas datums tiek norādīts Līguma pirmās lappuses augšējā labajā stūrī.
	2. Līgumu groza Pusēm noslēdzot rakstiskus Līguma grozījumus, kas kļūst par Līguma neatņemamo sastāvdaļu, ņemot vērā Publisko iepirkumu likuma regulējumu.
	3. Līgums var tikt izbeigts pirms termiņa jebkurā brīdī, Pusēm par to rakstiski vienojoties vai vienpusēji, Līgumā noteiktajā kārtībā.
	4. Pasūtītājs var vienpusēji izbeigt šo Līgumu neatlīdzinot Projektētājam nekādus zaudējumus saistībā ar Līguma izbeigšanu, nosūtot par to rakstisku paziņojumu uz Projektētāja juridisko adresi 7 (septiņas) dienas iepriekš, ja iestājies vismaz viens no šādiem gadījumiem:
		1. Projektēšanas darbi tiek veikta neatbilstoši spēkā esošo normatīvo aktu prasībām un/vai Līguma prasībām un/vai kvalitātes prasībām un/vai Projektētājs kādā citā veidā nepilda vai nepienācīgi pilda Līgumā noteiktās saistības, un pēc Pasūtītāja pretenzijas saņemšanas 5 (piecu) darba dienu laikā Projektētājs nenovērš pārkāpumu;
		2. Projektētājam ir uzsākts maksātnespējas process, likvidācija, tā darbība tiek izbeigta vai pārtraukta, ir apturēta tā saimnieciskā darbība;
		3. Pasūtītājam zūd nepieciešamība saņemt Projektēšanas darbus, atsakoties no Būvniecības ieceres Objektā realizācijas.
30. **APAKŠUZŅĒMĒJU UN SPECIĀLISTU MAIŅA UN PIESAISTĪŠANA**
	1. Projektētāja speciālistus, kurus tas iesaistījis Līguma izpildē, par kuriem sniedzis informāciju Pasūtītājam, un kuru kvalifikācijas atbilstību izvirzītajām prasībām Pasūtītājs ir vērtējis, kā arī apakšuzņēmējus, uz kuru iespējām iepirkumā Projektētājs balstījies, lai apliecinātu savas kvalifikācijas atbilstību iepirkuma dokumentos noteiktajām prasībām, pēc Līguma noslēgšanas drīkst nomainīt tikai ar Pasūtītāja rakstveida piekrišanu, ievērojot Līguma nosacījumus.
	2. Ja tiek veikta atbildīgā apliecinājuma kartes vadītāja maiņa, Projektētājs to rakstveidā saskaņo ar Pasūtītāju, pievienojot attiecīgā atbildīgā apliecinājuma kartes vadītāja apliecinājumu, profesionālās civiltiesiskās atbildības apdrošināšanas polises apliecinātu kopiju.
	3. Ja tiek veikta būvspeciālista maiņa, Projektētājs to rakstveidā saskaņo ar Pasūtītāju, pievienojot attiecīgā būvspeciālista apliecinājumu.
	4. Ja tiek veikta apakšuzņēmēja maiņa, Projektētājs to rakstveidā saskaņo ar Pasūtītāju, pievienojot apakšuzņēmēju sarakstu, kurā apakšuzņēmēja veicamo būvdarbu vai sniedzamo pakalpojumu kopējo vērtību noteic, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu sniedzamo pakalpojumu vērtību; apakšuzņēmēja apliecinājumu, kurā norādīts paredzamā nododamā līguma izpildes daļa procentos un naudas izteiksmē, nododamie resursi un personāls, kā arī konkrēti veicamie uzdevumi vai piesaistāmā apakšuzņēmēja vienošanās ar pretendentu par sadarbību konkrētā līguma izpildei, kurā norādīta paredzamā nododamā līguma izpildes daļa procentos un naudas izteiksmē, nododamie resursi un personāls, kā arī konkrēti veicamie uzdevumi.
	5. Pasūtītājs nepiekrīt Līguma speciālista vai apakšuzņēmēja nomaiņai, ja:
		1. piedāvātais speciālists vai apakšuzņēmējs neatbilst iepirkuma dokumentos noteiktajām prasībām, kas attiecas uz pretendenta personālu vai apakšuzņēmējiem;
		2. tiek nomainīts apakšuzņēmējs, uz kura iespējām iepirkumā izraudzītais pretendents balstījies, lai apliecinātu savas kvalifikācijas atbilstību iepirkuma dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu iepirkumā izraudzītais pretendents atsaucies, apliecinot savu atbilstību iepirkumā noteiktajām prasībām.
	6. Pasūtītājs pieņem lēmumu atļaut vai atteikt Projektētāja speciālista vai apakšuzņēmēja nomaiņu vai jauna apakšuzņēmēja iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Līguma noteikumiem.
	7. Ja Projektētājs neievēro Līguma noteikto kārtību, Pasūtītājs var apturēt Projektēšanas darbus līdz Projektētājs ir novērsis konstatētos pārkāpumus, bet Līguma 4.1.punktā noteiktais Projektēšanas darbu termiņš netiek pagarināts.
	8. Speciālista vai apakšuzņēmēja nomaiņa vai jauna apakšuzņēmēja piesaistīšana Līguma izpildē pēc Projektētāja iniciatīvas neatbrīvo Projektētāju no atbildības par šī Līguma izpildi kopumā, vai kādu no daļām, kā arī neuzliek Pasūtītājam papildus pienākumus un saistības.
31. **CITI NOTEIKUMI**
	1. Visos jautājumos, kas nav atrunāti Līgumā, Puses vadās no Latvijas Republikas spēkā esošajiem normatīvajiem aktiem.
	2. Katrai Puseipar Līgumā neparedzētiem apstākļiem, kuri var negatīvi ietekmēt saistību izpildi vai saistību izpildes termiņu, 5 (piecas) darba dienu laikā no to rašanās brīža rakstiski jāpaziņo otrai Pusei. Ja Projektētājs nav iesniedzis Pasūtītājam attiecīgu paziņojumu šajā punktā noteiktajā termiņā, Projektētājs nevar prasīt pagarināt Līgumā noteikto saistību izpildes termiņu balstoties uz apstākļiem, par kuriem nav savlaicīgi sniedzis paziņojumu.
	3. Gadījumā, ja kāda no Pusēm tiek reorganizēta, Līgums paliek spēkā, un tā noteikumi ir saistoši Pušu saistību pārņēmējam.
	4. Jebkuri Līguma grozījumi izdarāmi rakstveidā un tie kļūst par Līguma neatņemamu sastāvdaļu pēc tam, kad tos ir parakstījušas abas Puses un tie ir reģistrēti Pasūtītāja lietvedībā.
	5. Šī Līguma nodaļu virsraksti ir lietoti vienīgi ērtībai un nevar tikt izmantoti šī Līguma noteikumu interpretācijai.
	6. Ja kāds no Līguma noteikumiem zaudē spēku normatīvo aktu grozījumu rezultātā, pārējie Līguma noteikumi nezaudē spēku un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.
	7. Ja kāds no Līgumā vai tā pielikumos norādītajiem normatīvajiem aktiem zaudē spēku un tā vietā tiek pieņemts jauns normatīvais akts, kurš regulē tos pašus jautājumus, kurus regulēja spēku zaudējušais akts, ar tā spēkā stāšanās brīdi piemēro jauno, spēkā esošo normatīvo aktu.
	8. Ja kāds no Līguma noteikumiem ir pretrunā ar Līguma pielikuma noteikumiem, tad Līguma pielikuma noteikumus piemēro tiktāl, cik tos neierobežo Līguma noteikumi.
	9. Ja kādai no Pusēm tiek mainīts juridiskais statuss vai kādi šajā Līgumā minētie Pušu vai Pušu pārstāvju rekvizīti, tālruņa, faksa numuri, adreses, u.c. vai Pušu pārstāvji, tad tā nekavējoties rakstiski paziņo par to otrai Pusei. Ja Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi
	10. Pasūtītāja atbildīgais darbinieks, kura pienākums ir kontrolēt Līguma izpildes gaitu un pēc otras Puses pieprasījuma sniegt informāciju saistībā ar Līgumu, un kurš Līgumā ir pilnvarots parakstīt Apliecinājuma kartes nodošanas – pieņemšanas aktu vai citus ar Līguma izpildi saistītos dokumentus ir Daugavpils pilsētas pašvaldības iestādes “Komunālās saimniecības pārvalde” ceļu būvinženiere Rasma Bleidele, tālr.: 28346780, e-pasts: rasma.bleidele@daugavpils.lv.
	11. Projektētāja atbildīgais darbinieks, kura pienākums ir kontrolēt Līguma izpildes gaitu un pēc otras līgumslēdzējas puses pieprasījuma sniegt informāciju saistībā ar Līgumu, un kurš Līgumā ir pilnvarots parakstīt Apliecinājuma kartes nodošanas – pieņemšanas aktu vai citus ar Līguma izpildi saistītos dokumentus ir SIA “Cerva” valdes priekšsēdētāja Tatjana Korole, tālr.: 29113332, e-pasts: cerva@inbox.lv.
	12. Visi Līguma grozījumi, papildinājumi un pielikumi ir Līguma neatņemamas sastāvdaļas.
	13. Līgums sastādīts un parakstīts uz 11 (vienpadsmit) lapām divos oriģināla eksemplāros, no kuriem viens eksemplārs atrodas pie Pasūtītāja un otrs eksemplārs – pie Projektētāja. Abiem Līguma eksemplāriem ir vienāds juridiskais spēks.

1. **LĪGUMA PIELIKUMI**
	1. 1.pielikums – Tehniskā specifikācija uz 4 (četrām) lapām (*oriģināls*);
	2. 2.pielikums – Finanšu piedāvājums uz 1 (vienas) lapas (*oriģināls*);
	3. 3.pielikums – Tāme uz 1 (vienas) lapas (*oriģināls*);
	4. 4.pielikums – Kalendārais grafiks uz 1 (vienas) lapas (*oriģināls*);
	5. 5.pielikums – Galvenā būvprojektēšanas personāla saraksts uz 2 (divām) lapām (*oriģināls*);
	6. 6.pielikums – Līguma saistību izpildes garantijas noteikumi uz 2 (divām) lapām *(oriģināls)*.

**PUŠU REKVIZĪTI**

|  |  |
| --- | --- |
| **Pasūtītājs:** Daugavpils pilsētas pašvaldības iestāde“Komunālās saimniecības pārvalde”reģistrācijas Nr.90009547852,Saules iela 5a, Daugavpils, LV-5401AS “Citadele banka”, kods PARXLV22,konts LV05PARX0000850062701Daugavpils pilsētas pašvaldības iestādes“Komunālās saimniecības pārvalde”vadītājs  *(personiskais paraksts)* A.Pudāns | **Projektētājs:**Sabiedrība ar ierobežotu atbildību “Cerva” reģistrācijas Nr.41503050131, Rīgas iela 70A-7, Daugavpils, LV-5401AS “SEB banka”, kods UNLALV2X,konts LV98UNLA0050015215574SIA “Cerva”valdes priekšsēdētāja ar tiesībām pārstāvēt kapitālsabiedrību atsevišķi*(personiskais paraksts)* T.Korole |